Komisijos reglamentas (EB) NR. 1029/96
1996 m. birželio 7 d.
iš dalies keičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles
EUROPOS BENDRIJU KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 923/96 [2], ypač į jo 9 straipsnio 2 dalį, 13 straipsnio 11 dalį ir 16 straipsnio 1 dalį,
atsižvelgdama į 1976 m. birželio 21 d. Tarybos reglamentą (EEB) Nr. 1418/76 dėl bendro ryžių rinkos organizavimo [3] su paskutiniais pakeitimais, padarytais Reglamentu (EB) Nr. 3072/95 [4], ypač į jo 10 straipsnio 2 dalį, 14 straipsnio 16 dalį ir 17 straipsnio 11 dalį,
kadangi Komisijos reglamente (EB) Nr. 1162/95 [5] su paskutiniais pakeitimais, padarytais Reglamentu (EB) Nr. 285/96 [6], nustatytos specialios išsamios grūdų ir ryžių importo ir eksporto licencijų sistemos taikymo taisyklės; kadangi 7 straipsnio 2a dalis apriboja licencijų galiojimą 30 dienų, jei grąžinamoji išmoka nenustatyta; kadangi turėtų būti nurodyta, kad ta nuostata taikoma tik tada, kai nėra numatyta nei grąžinamoji išmoka, nei eksporto mokestis;
kadangi svarstymui skirtas laikotarpis, numatytas Reglamento (EB) Nr. 1162/95 7 straipsnio 4 dalyje, taip pat turėtų būti taikomas, kai yra nustatytas eksporto mokestis; kadangi tai turėtų būti nurodyta;
kadangi 5 ekiu už toną užstatas, numatytas Reglamento (EB) Nr. 1162/95 10 straipsnio a punkte turėtų būti taikomas tik eksporto licencijoms be grąžinamosios išmokos ir be eksporto mokesčio; kadangi tai turėtų būti nurodyta;
kadangi dėl šios priežasties Reglamentas (EB) Nr. 1162/95 turėtų būti iš dalies pakeistas;
kadangi šiame reglamente numatytos priemonės atitinka Javų vadybos komiteto nuomonę;
PRIĖMĖ SĮ REGLAMENTĄ :
1 straipsnis
Reglamentas (EB) Nr. 1162/95 iš dalies keičiamas taip:
1) 7 straipsnyje:
a) 2a dalis pakeičiama taip:
"2a. Kai nenustatyta nei grąžinamoji išmoka, nei eksporto mokestis, Reglamento (EEB) Nr. 1766/92 1 straipsnyje ir Reglamento (EEB) Nr. 1418/76 1 straipsnyje nurodytų produktų eksporto licencijos galioja 30 dienų nuo jų išdavimo, kaip numatyta Reglamento (EEB) Nr. 3719/88 21 straipsnio 1 dalyje.";
b) 4 dalis pakeičiama taip:
"4. Jeigu daroma nuoroda į šią dalį nustatant eksporto grąžinamąją išmoką arba eksporto mokestį Reglamento (EEB) Nr. 1766/92 1 straipsnio 1 dalies a, b ir c punktuose ir Reglamento (EEB) Nr. 1418/76 1 straipsnio 1 dalies a a punkte išvardytiems produktams, kartu su paraiškomis eksporto licencijoms gauti turi būti pateikiama sutarties kopija. Sutartyje, sudarytoje su oficialia paskirties šalies institucija arba toje šalyje veikiančia įmone, būtina nurodyti kiekį, kuriam turi būti išduota licencija ir pristatymo laikotarpį, kuris negali būti ilgesnis už licencijos galiojimo laikotarpį. Pagal šį straipsnį dėl šios sutarties anksčiau neturi būti išduota eksporto licencijų. Atitinkama valstybė narė patikrina, ar paraiškos gauti licencijas atitinka šioje dalyje nustatytas sąlygas ir paraiškų pateikimo dieną informuoja Komisiją apie produktų, kuriems galima išduoti licencijas, kiekį. Atitinkamos licencijos faktiškai išduodamos tik trečią darbo dieną nuo paraiškų pateikimo dienos, jeigu iki to laiko Komisija nesiima specialių priemonių.
Jeigu pirmojoje pastraipoje nurodytose paraiškose eksporto licencijoms gauti yra nurodyti kiekiai, kurie viršija leistinus eksporto kiekius ir kiekius, kurie yra nurodyti reglamente dėl atitinkamos grąžinamosios išmokos ar eksporto mokesčo nustatymo, Komisija per dvi darbo dienas nuo paraiškų pateikimo dienos gali nustatyti vienodą šių kiekių mažinimo procentą. Paraiškas gauti licencijas galima atsiimti per dvi darbo dienas nuo minėto sumažinimo paskelbimo dienos.
Nepaisant Reglamento (EEB) Nr. 3719/88 9 straipsnio, licencijų suteikiamos teisės negali būti perduotos.
Jeigu importuojantis pirkėjas nevykdo sutarties įsipareigojimų, veiklos vykdytojas gali eksportuoti prekes į kitą paskirties šalį, tačiau tokiu atveju yra taikoma paraiškų eksporto į "kitas trečiąsias šalis"; licencijoms gauti pateikimo dieną galiojanti grąžinamosios išmoka arba eksporto mokestis. Jeigu pirmosios paraiškos licencijai gauti pateikimo dieną eksporto grąžinamoji išmoka arba eksporto mokestis "kitoms trečiosioms šalims"; nėra taikomas, Reglamento (EEB) Nr. 1766/92 23 straipsnyje nustatyta tvarka gali būti priimtas ad hoc sprendimas.";
2) 10 straipsnio a dalis pakeičiama taip:
"a) 1 ekiu už toną, kai išduodamos importo licencijos, kurioms netaikoma Reglamento (EEB) Nr. 1766/92 10 straipsnio 4 dalies ketvirtoji įtrauka, ir kai išduodamos licencijos produktams, kurie nurodyti Reglamente (EEB) Nr. 1418/76, ir 5 ekiu už toną, kai išduodamos eksporto licencijos, kurioms paraiškos pateikimo dieną nebuvo numatyta grąžinamoji išmoka arba eksporto mokestis, arba kurioms eksporto mokestis nenustatomas iš anksto;"
3) 13 straipsnyje:
a) 1 dalies a punkto ii papunkčio paskutinioji įtrauka pakeičiama taip:
"kiekiai pagal kodus, nurodant atskiras paskirties vietas, jeigu joms numatytų grąžinamųjų išmokų ir eksporto mokesčių dydžiai skiriasi.";
b) 1 dalies b punkto ii papunktis pakeičiamas taip:
"ii) kiekius, kuriems buvo išduotos licencijos, kurios nebuvo panaudotos, ir grąžinamąsias išmokas arba eksporto mokesčius pagal kodus.".
2 straipsnis
Šis reglamentas įsigalioja kitą dieną po jo paskelbimo Europos Bendrijų Oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. birželio 7 d.